Nafarroako Parlamentuko Mahaiak, 2020 maiatzaren 11n eginiko bilkuran, Eledunen Batzarrari entzun ondoren, honako erabaki hau hartu zuen, besteak beste:

Bakartxo Ruiz Jaso andreak idazki bat aurkeztu du, zeinaren bidez eskatu baitu ahoz erantzun beharreko honako galdera hau idatzizko galdera gisa izapidetu dadin: “Galdera, herritarren segurtasuneko zein drogaren aurkako jarduketak atzerritarren kontrolarekin uztartzen dituzten operazioetan Foruzaingoa elkarlanean aritzeari buruzkoa”.

Nafarroako Parlamentuaren Erregelamenduko 37. artikuluan ezarritakoari jarraikiz, ERABAKI DA:

**1.** Adieraztea aipaturiko ahozko galdera idatzizko galdera bihurtu izanaren berri izan duela. Galdera 2020ko urtarrilaren 8ko 1. Nafarroako Parlamentuko Aldizkari Ofizialean argitaratu zen.

**2.** Erabaki hau Nafarroako Parlamentuko Aldizkari Ofizialean argitaratzea.

Iruñean, 2020 maitzaren 11n

Lehendakaria: Unai Hualde Iglesias